62024CJ0070_INF
Hotărârea Curții (Camera a zecea) din 1 august 2025 –Comisia/Spania (Directiva privind echilibrul dintre viața profesională și cea privată)
(Cauza C‑70/24)
„Neîndeplinirea obligațiilor de către un stat membru – Articolul 258 TFUE – Echilibrul dintre viața profesională și cea privată a părinților și îngrijitorilor – Directiva (UE) 2019/1158 – Articolul 20 alineatul (1) – Lipsa transpunerii și a comunicării măsurilor de transpunere – Articolul 260 alineatul (3) TFUE – Cerere de obligare la plata unei sume forfetare și a unei penalități zilnice cu titlu cominatoriu – Criterii de stabilire a cuantumului sancțiunii”
1.
Acțiune în constatarea neîndeplinirii obligațiilor – Directiva 2019/1158 – Netranspunere în termenele acordate – Lipsa comunicării măsurilor de transpunere – Neîndeplinire a obligațiilor
[art. 258 TFUE; Directiva 2019/1158 a Parlamentului European și a Consiliului, art. 12 și art. 20 alin. (1) și (4)]
(a se vedea punctele 57-66 și dispozitiv 1 și dispozitiv 2)
2.
Acțiune în constatarea neîndeplinirii obligațiilor – Hotărâre a Curții prin care se constată neîndeplinirea obligațiilor – Neîndeplinirea obligației de a comunica măsuri de transpunere a unei directive – Sancțiuni pecuniare – Puterea de apreciere a Curții – Criterii
[art. 260 alin. (3) TFUE; Directiva 2019/1158 a Parlamentului European și a Consiliului, art. 20 alin. (1)]
(a se vedea punctele 83-115 și dispozitiv 3)
Dispozitivul
1)
Prin faptul că a omis, la expirarea termenului stabilit în avizul motivat al Comisiei Europene, să adopte toate actele cu putere de lege și actele administrative necesare pentru a se conforma Directivei (UE) 2019/1158 a Parlamentului European și a Consiliului din 20 iunie 2019 privind echilibrul dintre viața profesională și cea privată a părinților și îngrijitorilor și de abrogare a Directivei 2010/18/UE a Consiliului și, prin urmare, prin faptul că a omis să comunice aceste acte Comisiei, Regatul Spaniei nu și‑a îndeplinit obligațiile care îi revin în temeiul articolului 20 alineatul (1) din Directiva 2019/1158.
2)
Prin neadoptarea, la data examinării faptelor de către Curte, a tuturor măsurilor necesare pentru transpunerea în dreptul său intern a dispozițiilor Directivei 2019/1158 și, prin urmare, prin faptul că nu a comunicat aceste măsuri Comisiei Europene, Regatul Spaniei a persistat în neîndeplinirea obligațiilor.
3)
Obligă Regatul Spaniei să plătească Comisiei Europene:
–
o sumă forfetară în cuantum de 6832000 de euro;
–
în cazul în care neîndeplinirea obligațiilor constatată la punctul 1 din dispozitiv persistă la data pronunțării prezentei hotărâri, o penalitate zilnică cu titlu cominatoriu în cuantum de 19700 de euro cu începere de la această dată și până când acest stat membru va fi pus capăt acestei neîndepliniri a obligațiilor.
4)
Obligă Regatul Spaniei să suporte, pe lângă propriile cheltuieli de judecată, și pe cele efectuate de Comisia Europeană.